Поскочи момо
„Поскочи, момо, поскочи,
Рујно ми винце наточи,
Даћи ту пуце сребрно
И вито перо злаћано!”
Ој јагње бело, пребело,
Поведи коло весело!

„Поскочи, момо, поскочи,
Рујно ми винце наточи,
Даћу ти низу дуката
И мога коња ђогата!”
„„Не могу, момче, не могу,
Татко ми стао на ногу!””
Ој јагње бело, пребело,
Поведи коло весело!

„Поскочи, момо, поскочи,
Рујно ми винце наточи,
Поволем тебе, нег’ себе,
Даћу ја мене за тебе!”
Три плота мома прескочи,
Момчету вина наточи:
Ој јагње бело, пребело,
Поведи коло весело.

Извор 
(1859). Ласта, мали календар за просту годину 1859. Год. 10. Нови Сад: Печатња Медаковића. стр. 29.

Јован Илић